

**Všeobecne záväzné nariadenie obce Kvašov č. 1/2025 o výške príspevku na čiastočnú úhradu nákladov v školách a školských zariadeniach**

**v zriaďovateľskej pôsobnosti obce (ďalej len „VZN“)**

Návrh VZN

Vyvesený na úradnej tabuli obce:

Zverejnený na internetovej stránke:

VZN schválené obecným zastupiteľstvom uznesením číslo: ........., dňa:........

Účinnosť nadobúda dňa:.............

**Článok 1**

**Účel a rozsah**

1. Toto VZN bližšie upravuje práva a povinnosti rodičov alebo inej fyzickej osoby než rodiča, ktorý má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len „zákonný zástupca“) navštevujúce školu alebo školské zariadenie v zriaďovateľskej pôsobnosti Obce Kvašov v súlade so školským zákonom.

2. Obec Kvašov je zriaďovateľom:

a) Materská škola, Kvašov 16, 020 62

b) Školská jedáleň pri Materskej škole, Kvašov 16, 020 62

**Článok 2**

**Predmet VZN**

**Predmetom tohto VZN je:**

1. určenie výšky príspevku na čiastočnú úhradu nákladov stravného, režijných nákladov a podmienok úhrady v školskej jedálni pri materskej škole v zriaďovateľskej pôsobnosti Obce Kvašov,

2. určenie výšky príspevku za pobyt dieťaťa v materskej škole v zriaďovateľskej pôsobnosti

Obce Kvašov.

**Článok 3**

**Príspevok na čiastočnú úhradu nákladov stravného a režijných nákladov zariadenia**

**školského stravovania -Školská jedáleň pri materskej škole**

1. Stravníkmi v školskej jedálni pre materskú školu sú deti materskej školy, zamestnanci materskej školy, zamestnanci obce a školských zariadení.

2. Školská jedáleň pre materskú školu poskytuje stravovanie aj iným fyzickým osobám, ako sú uvedené v bode 1 tohto článku, a to so súhlasom obce a príslušného regionálneho úradu verejného zdravotníctva.

3. Školská jedáleň pre materskú školu môže poskytovať svoje služby deťom materskej školy, zamestnancom materskej školy ako aj iným fyzickým osobám aj v čase prázdnin so súhlasom zriaďovateľa.

4. Stravníkom v školskej jedálni pre materskú školu sa stáva dieťa materskej školy na základe podania prihlášky (zápisný lístok) na odber stravy podpísanej zákonným zástupcom. Za stravníka zákonný zástupca uhrádza náklady uvedené v bode 5. tohto článku.

5. Podľa § 140 ods. 10 školského zákona, školská jedáleň, ktorej zriaďovateľom je obec, poskytuje stravovanie deťom materských škôl za čiastočnú úhradu nákladov, ktoré uhrádza zákonný zástupca nasledovne:

a) vo výške nákladov na nákup potravín podľa vekových kategórií stravníkov podľa 3. finančného pásma v nadväznosti na odporúčané výživové dávky **za všetky deti, ktoré nenavštevujú posledný ročník** materskej školy (t. z., že nie sú zaradení v skupine „predškolákov“), a to nasledovne:

- pre stravníkov od 2 – 6 rokov (dieťa v MŠ – celodenné) vo výške **2,10 €** za deň

- pre stravníkov od 2 – 6 rokov (dieťa v MŠ – poldenné) vo výške **1,70 €** za deň

b) vo výške nákladov na nákup potravín podľa vekových kategórií stravníkov podľa 3. finančného pásma v nadväznosti na odporúčané výživové dávky **za všetky deti, ktoré navštevujú posledný ročník** materskej školy (t. z., že sú zaradení v skupine „predškolákov“), rozdiel medzi výškou nákladov za nákup potravín za dieťa v MŠ podľa bodu 5 písm. a) tohto článku na obed a výškou štátnej dotácie na podporu výchovy k stravovacím návykom dieťaťa, a to nasledovne:

- pre stravníkov od 2 – 6 rokov (dieťa v MŠ – celodenné) vo výške 0,70 € za deň

- pre stravníkov od 2 – 6 rokov (dieťa v MŠ – poldenné) vo výške 0,30 € za deň

c) vo výške nákladov na nákup potravín podľa vekových kategórií stravníkov podľa 3. finančného pásma v nadväznosti na odporúčané výživové dávky **za všetky deti, ktoré navštevujú MŠ,** okrem dieťaťa navštevujúceho posledný ročník MŠ a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima (ďalej len „deti v HN/ŽM“)

- pre stravníkov od 2 – 6 rokov (dieťa v MŠ – celodenné) vo výške 0,70 € za deň

- pre stravníkov od 2 – 6 rokov (dieťa v MŠ – poldenné) vo výške 0,30 € za deň

d) vo výške nákladov na nákup potravín podľa vekových kategórií stravníkov podľa 3.

finančného pásma v nadväznosti na odporúčané výživové dávky **za všetky deti, ktoré navštevujú MŠ**, ak v MŠ, okrem dieťaťa navštevujúceho posledný ročník MŠ, je najmenej 50 % detí z domácností, ktorým sa poskytuje pomoc v hmotnej núdzi.

- pre stravníkov od 2 – 6 rokov (dieťa v MŠ – celodenné) vo výške 0,70 € za deň

- pre stravníkov od 2 – 6 rokov (dieťa v MŠ – poldenné) vo výške 0,30 € za deň

e) príspevok na čiastočnú úhradu režijných nákladov vo výške 2,00 € na mesiac, v ktorom dieťa odobralo aspoň jedno hlavné jedlo. Príspevok možno použiť na prevádzkové náklady, obnovu inventára školskej jedálne, na obnovu vybavenia a zariadenia školskej jedálne, na rekonštrukciu, modernizáciu a údržbu priestorov školskej jedálne. Zriaďovateľ školskej jedálne môže rozhodnúť o znížení alebo odpustení príspevku, ak zákonný zástupca predloží doklad o tom, že je poberateľom

dávky v hmotnej núdzi a príspevkov k dávke v hmotnej núdzi podľa osobitného predpisu.

6. V prípade neúčasti dieťaťa na výchovno-vzdelávacej činnosti je zákonný zástupca povinný odhlásiť stravníka zo stravy najneskôr do 14:00 hod. predchádzajúceho dňa, inak mu bude účtovaná strava podľa kategórie uvedenej v bode 5. písm. a) tohto článku, ktorú bude zákonný zástupca povinný uhradiť.

7. V prípade, že dieťa, na ktoré sa vzťahuje poskytnutie dotácie podľa osobitného predpisu 1 má predpísané na základe lekárskeho potvrdenia diétne stravovanie, ktoré upravuje § 140 ods. 5 školského zákona, zriaďovateľ vyplatí štátnu dotáciu na podporu výchovy k stravovacím návykom dieťaťa prostredníctvom materskej školy zákonnému zástupcovi na jeho osobný účet v banke. Zákonný zástupca dieťaťa k vyplateniu predloží zriaďovateľovi prostredníctvom materskej školy aktuálny doklad od lekára a potvrdenie školskej jedálne, ktorú dieťa navštevuje, že neodoberá stravu pripravovanú v školskej jedálni. Zákonný zástupca dieťaťa, ktoré prestane spĺňať podmienky podľa tohto bodu, je povinný do troch pracovných dní od rozhodnutia lekára oznámiť túto skutočnosť zriaďovateľovi prostredníctvom materskej školy.

8. Školská jedáleň pre materskú školu poskytuje stravovanie za čiastočnú úhradu nákladov, ktoré uhrádza:

**zamestnanec školy, školského zariadenia, obce** vo výške **2,40 €**

**a iná fyzická osoba** vo výške **4,90 €** (2,40 € strava, 2,50 € režijné náklady).

9. Príspevok podľa tohto článku sa platí mesačne vopred najneskôr do 20-teho dňa v mesiaci bezhotovostne na bankový účet Obce Kvašov podľa pokynov vedúcej školskej jedálne.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Zákon č. 544/2010 Z. z. o dotáciách v pôsobnosti Ministerstva práce sociálnych vecí a rodiny SR.

**Článok 4**

**Príspevok za pobyt dieťaťa v materskej škole**

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa vo výške 20,00 €.

2. Príspevok v materskej škole sa neuhrádza za dieťa:

a) ktoré má jeden rok pred plnením povinnej školskej dochádzky,

b) ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,

c) ktoré je umiestnené v zariadení na základe rozhodnutia súdu,

d) ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby. Uvedené musí zákonný zástupca preukázať lekárskym potvrdením,

e) ktoré nedochádzalo do materskej školy v čase letných prázdnin, kedy je prerušená prevádzka materskej školy,

f) ktoré nedochádzalo do MŠ v čase prerušenia prevádzky MŠ zapríčinenej zriaďovateľom alebo inými závažnými dôvodmi. V tomto prípade uhrádza zákonný zástupca pomernú časť určeného príspevku.

3. Príspevok v materskej škole na základe rozhodnutia zriaďovateľa sa neuhrádza za dieťa v prípadoch stanovených zákonom.2

4. Príspevok podľa tohto článku sa platí mesačne vopred najneskôr do 15-teho dňa v mesiaci, ktorý predchádza mesiacu, za ktorý má byť príspevok za pobyt dieťaťa uhradený, hotovostne do rúk riaditeľky materskej školy, ktorá vydá doklad o zaplatení príspevku.

**Článok 5**

**Záverečné ustanovenia**

1. Toto VZN bolo schválené obecným zastupiteľstvom dňa ..... uznesením č......

2. Toto VZN nadobúda účinnosť od

3. Dňom nadobudnutia účinnosti tohto VZN sa ruší VZN obce Kvašov č. 1/2011, zo dňa 29.04.2011.

4. Obec Kvašov zabezpečí informovanosť občanov s obsahom tohto VZN spôsobom v obci obvyklým.

V Kvašove, dňa ..................................

 **Ing. Marián Pavlík**

 **starosta obce**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

2 § 28 ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.